Sabinet | Volume 106, Issue 3160
Volume 106, Issue 3160, 2004
Die Kerkblad - Volume 106, Issue 3160, February 2004
Volume 106, Issue 3160, February 2004
Ken Christus se doel met jou in sy kerk! : uit die Woord
Author L.J.J. Coetzee
Source: Die Kerkblad 106, pp 4 –5 (2004)
As die kerk noukeurig ondersoek word, besef mens dat dit uniek is, dat geen ander organisasie of vereniging daarmee vergelyk kan word nie. Die Bybel leer dat die kerk 'n lewende organisme is met 'n unieke samestelling, met ongewone doelstellings en wette. Daarom vind Paulus dit nodig om drie beelde te gebruik om dit te omskryf.
11 Februarie : redaksioneel
Die dag en datum van 31 Oktober 1517 is welbekend in die Protestants-gereformeerde tradisie. Dit is die dag waarop Maarten Luther sy beroemde 95 stellings teen die deur van die slotkerk in Wittenberg vasgespyker het en so (onbewus) die groot Reformasie van die sestiende eeu ingelui het. Op die Sondag naaste aan 31 Oktober word gewoonlik in preek en lied besondere aandag aan hierdie groot gebeurtenis gewy en word die Here gedank dat Hy die lig van die evangelie van vrye genade weer deur die donker wolke van kerklike hiërargie en verstokte tradisionalisme laat deur deurbreek het.
In Die Kerkblad van Januarie 2004 berig Marinus Wijnbeek van 700 lidmate van die Gereformeerde Kerke Nederland (Vrygemaak) (kortweg genoem Vrygemaakte Kerke in Nederland [VKN]) wat op 20 September 2003 in Zwolle bymekaargekom en hulle van die VKN vrygemaak het.
"Gaan vertel dit vir die man in die maan" is 'n ou spreekwoord (om die onmoontlike uit te druk) wat lankal sy letterlike betekenis verloor het. Want sedert 1969 wapper die Amerikaanse vlag op die maan.
Feesdag ... of biddag? : brandpunt
Source: Die Kerkblad 106, pp 9 –10 (2004)
Die regering stel vir vanjaar 'n uitgebreide fees van "Tien Jaar van Demokrasie in Suid-Afrika" teen R80 miljoen in die vooruitsig. Carl Niehaus is die regering se projekleier. In 'n uitgebreide radio-onderhoud op RSG het Niehaus ook die doelwit van nasionale eenheid entoesiasties beklemtoon, maar op 'n luisteraar se vraag watter instansies en groepe op die reëlingskomitee verteenwoordig word, het sy antwoord vaag geword en tussen ander relevante besonderhede verdwyn.
Gereformeerde bediening in Londen
Die behoefte aan Gereformeerde bediening in Londen is vir 'n geruime tyd van verskeie kante uitgespreek. Verlede jaar het die Deputate vir Ekumenisiteit: Buitelandse Kerke die moontlikheid begin ondersoek.
Die redakteur gesels met ... dr. Theuns Eloff
Source: Die Kerkblad 106, pp 11 –13 (2004)
Theuns Eloff is in 1955 in die Transvaalse dorp Potchefstroom gebore. Hy het in 1974 'n graad in die Regte en in 1980 'n baccalaureusgraad in Teologie (cum laude) aan die Potchefstroomse Universiteit verwerf. Hy was aktief by studentepolitiek betrokke en het vir drie jaar as voorsitter van die Studenteraad gedien, asook as voorsitter van die nasionale liggaam van Afrikaanse studente in 1979. Hy was 'n mede-opsteller van die bekende Koinonia-verklaring en 'n stigterslid van die nie-rassige politieke studenteorganisasie POLSTU. Hy het ook as senter vir die rugbyspanne van die Potchefstroomse Universiteit en van Wes-Transvaal uitgedraf.
Die stigting van die GKSA : die konteks waarbinne dit gebeur het en die appèl op ons
Source: Die Kerkblad 106, pp 14 –34 (2004)
Die Redaksiekommissie van Die Kerkblad se versoek aan my was om 'n artikel oor die ontstaan van die GKSA te skrywe waarin iets meer oor die redes vir die ontstaan en oor die konteks waarbinne die historiese gebeurtenis plaasgevind het, gesê moet word. Ek het nogal gewonder hoekom daar nou oor dié onderwerp geskryf moet word. Miskien is dit omdat die GKSA in Februarie 2004 (om presies te wees, 10-11 Februarie) 145 jaar oud sal wees.
Die GKSA vandag ... 'n kerk van geloof?
Vra mens vandag aan 'n Gereformeerde lidmaat hoe hy/sy gered word, behoort jy meesal die goeie antwoord te kry: Deur geloof alleen. Hierdie Skrifwaarheid is deel van ons belydenis sedert die Reformasie: Sola fide. Slegs deur die geloof in Jesus Christus word ons van ons sondes bevry en voor God vrygespreek van al ons skuld.
Die GKSA vandag ... 'n kerk van hoop!
Seker nog nooit in die geskiedenis van die GKSA was sy taak so belangrik om ware hoop aan ontredderde mense te verkondig as juis vandag nie. Die wêreld is soekend na ware hoop. Die Here gee ons die opdrag om "ter enige tyd gereed te wees om te kan getuig oor die hoop wat in ons is".
Daarom is dit goed dat ons gereeld hieroor nadink - nadink oor die kosbare belydenis waarby die Here ons as GKSA-gemeentes uitgebring het. En nadink oor hoe dit in ons gemeentes en by ons as Gereformeerde gelowiges vergestalting vind. Ons kyk eers na eersgenoemde en dan na laasgenoemde.
Die GKSA vandag ... 'n kerk van liefde?
Die tema van dié artikel: "Die GKSA vandag - 'n kerk van liefde?" is dus van wesenlike belang. Dit is duidelik dat hierdie vraag nooit gou en oppervlakkig beantwoord kan word nie.
Die GKSA vandag ... missiologiese uitdagings in die 21ste eeu
Daar kan geen groter oorsaak van hartseer in ons generasie wees as die klaaglike feit dat "die kerk sy ywer vir die sending verloor" het nie. Die gereformeerde gemeenskap het meeste van die impak wat dit op die wêreld gehad het in ander tye as die Reformasie, verloor. Dit blyk dat ons erfgename is van 'n groot geestelike erfskat, die Calvinisme, maar ons weet nie wat om daarmee te doen nie.
Die GKSA vandag ... GROOT uitdagings vir Jeugbediening : 'n beskouing deur die Jeugdeputate
Die uitdagings vir jeugbediening in ons kerke is groot en vra dringende aandag. Wanneer ons praat van uitdagings, sê ons dat ons besonder gefokus is om sekere leemtes wat in die verlede ontstaan het, reg te stel. In ons jeugbediening fokus ons hoofsaaklik op ons kleuters, skoolgaande jeug en ons naskoolse jongmense, getroud en ongetroud.
Afrikaanse gemeente in Ierland gestig
Afrikaanssprekende Suid-Afrikaners wat in Ierland woon, kan deesdae 'n kerkdiens in hul moedertaal aanhoor. Dit is na die onlangse totstandkoming van die SA Gemeente Ierland. Sedert 16 November 2003 is die SA Gemeente Ierland (SAGI) amptelik onder toesig van die SA Gemeente London (SAGL) geplaas. Die bediening in Ierland sal aanvanklik in noue samewerking met Suidwyk - een van SAGL se drie wyke - plaasvind en wel onder die toesig van sy kerkraad, volgens een van die SAGL-leraars, dr. Ockie Raubenheimer.
Aan die begin van 'n nuwe jaar is ons meer as gewoonlik bewus daarvan dat ons ook met die toekoms te doen het. Mense het nuwejaarsvoornemens en droom selfs bietjie oor die toekoms. Wat van beplanning?
Werk - pyn of vreugde?
Source: Die Kerkblad 106, pp 27 –32 (2004)
As jy in die môre opstaan om te gaan werk - of jy nou 'n besigheid by die huis bedryf, of 'n tuisteskepper is, of na 'n kantoor toe gaan - waarom doen jy dit? Watter gesindheid leef by jou? Dalk is elke dag se sweet vir jou so erg dat jy al begin tel het hoeveel dae nog oor is voordat jy kan aftree.
By die aandurf van 'n nuwe jaar ...
Hierdie eerste weke van die nuwe jaar staan in die teken daarvan dat ons ons opnuut moet aangord om eerlik 'n dag se werk te doen. Dit word ons ten laste gelê dat daar gans te veel onder ons is wat al vergeet het hoe om met inspanning van alle kragte te werk. In baie lande word vandag gevra en met hartstog aangedring op korter werksure en hoër lone. In die vasgestelde aantal ure word daar nie altyd die beste arbeid waartoe ons in staat is, gelewer nie. Oral word verligting van arbeid gevra en daar word veelal toegegee.
Die vroeë kerk ... die Lapsi
Was Petrus dalk die eerste van die Lapsi? Hy het mos vir Jesus verloën. Hoe het die ander dissipels hom ontvang ná daardie vreeslike nag? Of het hulle nie geweet nie? Dit word nie vir ons beskryf nie. Jesus het wel ná die opstanding gesê: Gaan sê dit vir die dissipels en Petrus (Mark 16:7).
Simeon en Anna ... geloofsmodelle vir vandag
Source: Die Kerkblad 106, pp 30 –31 (2004)
Simeon en Anna, twee gelowige Jode, tree saam na vore in die Skrifgedeelte waarin Jesus se besnydenis en doop, agt dae na sy geboorte, beskryf word; asook sy afsondering en die reiniging van Maria by die tempel in Jerusalem toe Hy 40 dae oud was (Luk 2:21-40). Lukas bied Simeon en Anna aan as die verpersoonliking van insig, geloofsvertroue, vreugde en danksegging. Elkeen van hulle het Maria, Josef en die kindjie Jesus geseën. Lukas gee nêrens 'n aanduiding dat Simeon en Anna aan mekaar verwant was óf selfs vriende was nie. Die Here het met elkeen van hulle afsonderlik gepraat, en hulle het Hom gehoorsaam. Dié godvresende kenmerk en diensbaarheid van hulle albei dien vir ons as voorbeeld vandag.
Wyle ds. Dirk Postma : 'n huldeblyk
Source: Die Kerkblad 106, pp 33 –34 (2004)
God soek weer op wat verbygegaan het. Hierdie fassinerende woorde kom in die Bybel voor - juis nadat 'n oorsig van die tye van 'n mens se lewe, in flitsmomente van sy geboorte-uur tot sy sterwensuur - gegee is. In Prediker 3:15 (Ou Vertaling): God soek weer op wat verbygegaan het.